Arnold Böcklin (kirjaintyyppi)

Arnold Böcklin on kirjaintyyppi, jonka Otto Weisertin kirjasinvalimo (Schriftgiesserei Otto Weisert) julkaisi vuonna 1904. Se on nimetty sveitsiläisen taidemaalari Arnold Böcklinin mukaan. Arnold Böcklin on yksi tunnetuimmista jugend-kirjaintyypeistä, ja sen kirjainmuodoissa on havaittavissa viitteitä jugendille tunnusomaisesta tyylitellystä kasviornamentiikasta. Arnold Böcklin sopii parhaiten otsikoihin. kirjaintyyppi oli jugendin aikaan suosittu etenkin kirjojen kansikuvissa.

Linotype, URW, Mecanorma ja muutamat muut fonttivalmistajat ovat julkaisseet omat versionsa Arnold Böcklinistä mm. nimillä Arnold Boecklin tai Arnold Bocklin.

Lähteet 

Jugend
Kirjaintyypit